Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
doc. Ing. Martina Fikselová, PhD., pracovisko: FBP SPU Nitra, delegát SR pre Horizont 2020,  oblasť Potravinová bezpečnosť, udržateľné poľnohospodárstvo a lesné hospodárstvo, morský a námorný výskum a výskum v oblasti vnútrozemských vôd   a biohospodárstvo;  znalosť  jazyka: anglický /C1

2.  Zahraničná pracovná cesta:

Belgicko, Brusel, cesta vykonaná v dňoch 30. 9 - 1. 10. 2019, EK, Rue Froissart 36-1040 Brusel, 
20. rokovanie programového výboru Horizont 2020, SC 2,  spôsob financovania: cestovné:  EK, ostatné:  CVTI SR.

3.  Rámcový program pobytu:

    30. september 2019 – cesta do Bruselu; 
    1. október 2019 – rokovanie  Programového výboru a cesta do Nitry.

4.  Stručný priebeh rokovaní, resp. študijného pobytu:

Rokovanie prebiehalo v súlade s navrhnutým  programom. 
- 9:30- 9:45 hod. John Bell (DG RTD) a N. Sauze-Vandevyver (DG AGRI) privítali prítomných ako aj nových zástupcov PC a  požiadali o schválenie navrhnutého programu. Informovali o uskutočnených podujatiach a o tých, ktoré sa pripravujú v najbližšom období. V rámci časti AOB Španielsko požiadalo o zaradenie informácie o stave programu Horizont Európa, Nemecko informácie o investičných platformách. 

- 9:45- 11:00 hod.  Tasos Kentarchos (DG RTD C5) informoval o výskumnej, inovačnej a investičnej stratégii pre tzv. uhlíkovú neutralitu a udržateľný rozvoj. Prezentoval aktuálny stav,  navrhované možnosti a riešenia zníženia emisií, strategické priority.
V diskusii Nemecko zdôraznilo dôležitosť spolupráce so SCAR v rámci daného problému, Taliansko pripomienkovalo nedostatok politickej vôle a iniciatívy pre riešenie problému a navrhlo mobilizovať jednotlivé krajiny v rámci napr. národných stratégií. Francúzsko sa pýtalo na pojem „uhlíková neutralita“. Španielsko podporilo Nemecko a zdôraznilo význam a dôležitosť primárnej produkcie a manažmentu prírodných zdrojov. Maďarsko navrhlo spracovať/priniesť viac dát pre makroregión resp. jednotlivé krajiny, a zároveň ako daný problém ovplyvňuje jednotlivý región. Švajčiarsko podobne zdôraznilo nedostatok politickej vôle a význam spolupráce s verejnosťou a priemyslom, napr. vo forme prínosu reálnych produktov na trh. Úzku spoluprácu s ČŠ pre úspešné riešenia navrhlo Dánsko, význam konzultácií s verejnosťou zdôraznilo Rakúsko. 
EK súhlasila s delegáciou Talianska ohľadom nedostatku politických akcií a riešení v rámci danej problematiky. Vysvetlila pojem tzv. nulových emisií a zároveň snahu priniesť viac riešení a dopadov pre EU aj v rámci socioekonomických dopadov, taktiež zohľadniť a využiť výsledky riešených projektov v rámci H2020, EIP AGRI a ďalších v danej problematike. Súhlasila s lepším zapojením priemyslu najmä však farmárov a lesníkov a zdôraznila dôležitosť  aplikácie výsledkov z ich strany a mobilizáciu občanov na národnej úrovni.

- 11:00-  11:30 hod. prof. Riccaboni (PRIMA foundation) prezentoval aktuálny stav PRIMA partnerstva, ktorého základňu tvorí 19 krajín. Prezentoval SRIA, vízie, ciele, financovanie, programovú štruktúru, priority, aktivity.
V diskusii Španielsko požiadalo, aby boli výsledky z projektov dostupné a zaslané aj ČŠ, k tejto požiadavke sa pripojilo Francúzsko a Portugalsko, ktoré žiadali zasielať výsledky z hodnotenia projektov aspoň NCP a zároveň aj informácie, kto na projektoch participuje. Portugalsko požadovalo viac informácií o rozpočte, spätnú väzbu ako projekty prebiehajú žiadalo Dánsko. Švajčiarsko sa sťažovalo na zamietnutie podaných projektov z dôvodu, že nie sú PRIMA partnerom. Nemecko sa taktiež pripojilo k požiadavke zasielania informácií ohľadom podaných projektov.
EK reagovala súhlasom ohľadom zasielania informácií o  projektoch a vysvetlila systém hodnotenia projektov v rámci tejto iniciatívy. 

-11:30-11:45 hod. Fabio Fava ako delegát Talianska spolu s S. Gruber (RTD C4) informovali o aktuálnom stave iniciatívy BLUEMED- cieloch, zapojení krajín, aktivitách, budúcich krokoch. Zdôraznili, že predmetná iniciatíva je otvorená a môžu sa do nej zapojiť aj iné krajiny (napr. Portugalsko, ktoré prejavilo záujem a podobne i Grécko a ďalšie).

- 11.45- 12:15 hod. zástupcovia delegácií 7 ČŠ prezentovali vytvorený dokument „Osvedčené postupy a ponaučenia“. Pripravili postrehy k uskutočneným programovým výborom v rámci H2020 SC2, týkajúce sa ich  organizácie, obsahu, návrhov a ďalších krokov. 
V diskusii sa Taliansko pýtalo na procedurálne návrhy, analýzu dôsledkov. Dánsko a Francúzsko navrhli motivovať touto aktivitou aj iné SC, Česko požadovalo informáciu ako je užitočný tento dokument pre EK, ďalšie kroky, ktoré chcú vyvinúť.  Portugalsko predmetnú aktivitu podporilo. Španielsko navrhlo detailnejšiu diskusiu, Poľsko prezentovalo názor, že ide o veľmi všeobecný dokument a nemal by byť problém ho implementovať vo všetkých oblastiach. 
EK odpovedala, že spracované informácie určite využije avšak v širšom časovom horizonte, najmä v nasledujúcom programe Horizont Európa.

- 13:45- 14:15 hod. Matthias Langemeyer (REA B2) informoval o výsledkoch hodnotenia z jednostupňového a prvostupňového podania projektov.  Prezentoval informácie o počte tém, rozpočte, termínoch, úspešnosti, ďalších krokoch, predĺžení niektorých termínov, modifikácii niektorých tém a nutnosti aktualizácie textu z dôvodu chýb.
V diskusii Talianska delegácia vzniesla otázku, či je aktuálne vhodný priestor pre projekty, ktoré sú na rezervnom zozname (Talianski koordinátori/subjekty sú súčasťou 3 projektov, ktoré sú ako prvé v rôznych rezervných zoznamoch).
SK delegácia podporila otázku IT a vyjadrila podporu projektu SEED2GROW, ktorý je prvý na rezervnom zozname výzvy CE-RUR-10-2019, a ktorého členom je aj SPU Nitra.
EK berie na vedomie podnety IT a SK, avšak v tomto štádiu EK nemôže predniesť žiadne závery, keďže je potrebné poznať výsledky všetkých výziev, teda globálne rozdelenie rozpočtu, vrátane výziev, ktorých uzávierky boli posunuté. Poradie projektov v rezervnom zozname je vždy rešpektované.
Pre výzvy s predlženou uzávierkou platí, že (SFS-01-2018-2019-2020, SFS-04-2019-2020, SFS-05-2018-2019-2020, SFS-30-2018-2019-2020 a SFS-01-2018-2019-2020) návrhy, ktoré sú už podané a nepotrebujú dodatočné zmeny sú v poriadku, v opačnom prípade je možné podať návrh znova do nového dátumu. Predĺžená uzávierka je z dôvodu administratívnych chýb vo zverejnených výzvach. 

V rámci časti „A.O.B“ sa v krátkosti prezentovali 2 témy, aktuálny stav prípravy budúceho 9.RP a manažment platformy Circular Bioeconomy Investment Platform.

1)  Horizont Európa
DG AGRI a RTD pracujú pod mandátom vyplývajúcim z “Common understanding” zo dňa 27. marca 2019, nevenujú sa rozpočtovým záležitostiam. Bol pripravený orientačný dokument, ktorý je výsledkom procesu co-creation, publikovaný 28. júna 2019 a ten bol následne skrutinovaný verejnou konzultáciou, kde sa prijalo 7,000 odpovedí. Na R&I days sa tento dokument diskutoval vo viacerých workshopoch a ďalej sa bude konzultovať špecificky so zastrešujúcimi organizáciami. Výsledkom bude vypracovanie dokumentu pod názvom “Lessons learned” a aktualizuje sa pôvodný dokument, v súčinnosti so Shadow PC.  Dokument by mal byť odobrený novou Komisiou a byť základom pre program Horizon Europe, ktorý začne v r. 2021.

Partnerstvá v programe Horizon Europe:
Diskusie o podobe budúcich partnerstiev sa začali v máji 2019, kedy sa zoznam 44 partnerstiev zaslal členským štátom na konzultáciu. EK je otvorená dodatočným 3 partnerstvám.

Misie v programe Horizon Europe:
Európska komisia prijala približne 2.200 žiadostí o členstvo v Mission Boards, ktorých cieľom je identifikovať jednotlivé misie; monitorovať a vyhodnocovať ich implementáciu a v neposlednom rade zapájať verejnosť do celého procesu. 75 osôb bolo úspešne vybratých za členov Mission Boards. Vzhľadom k vysokému počtu žiadostí sa Komisia rozhodla v auguste zriadiť okrem Mission Boards aj tzv. „Assemblies“. Tieto nepredstavujú oficiálnu entitu, sú zriadené pri každej Mission Board, ich úlohou je poskytovať poradenstvo, byť ďalším referenčným zdrojom a zároveň slúžia ako „rezervné“ listy, ak by niekto vypadol z Mission Boards. Okrem toho boli zriadené Shadow (tieňové) podskupiny pre každú z Mission Boards. Každá z Mission Boards a Assemblies budú do konca roka pracovať na tom, aby boli do konca roka identifikované 2-3 návrhy konkrétnych misií. V každom členskom štáte by malo prebehnúť zasadnutie Mission Board s cieľom zvýšenia angažovanosti občanov, nastavenia politických priorít a zvýšenia povedomia – štruktúra podujatia a postup zatiaľ nemá Komisia vyjasnený. 

2) Circular Bioeconomy Investment Platform
Tender bol uskutočnený pre najatie manažéra platformy. Ten bol predvybraný EIB a Komisiou. Začiatkom decembra bude osoba schválená EIB Board a pracovať začne v r. 2020.
	
Ďalšie stretnutie PV je naplánované až v roku 2020.
5.  Odporúčané závery:
Informovať slovenskú vedeckú komunitu o priebehu zverejňovania dokumentov.

6.   Prehľad prinesenej dokumentácie a miesto jej uloženia
Prinesená dokumentácia je u delegáta a je neverejná.

7.   Osobitne vyhodnotený očakávaný prínos ZPC

8.   Spôsob zverejnenia výsledkov ZPC, prenos získaných informácií
podľa charakteru a potreby

Správu vypracoval: Martina Fikselová		
Dátum: 10.10.2019								

Správu schválil:  prof. RNDr. Ján TURŇA, CSc., generálny riaditeľ